बॉर्डर पर इंफ्रास्ट्रक्चर बढ़ा रहा है चीन
2020 में गलवान घाटी में भारतीय और चीनी सैनिकों के बीच हिंसक झड़प हुई थी। इसमें भारत के कई सैनिक वीरगति को प्राप्त हुए थे। इसके बाद से दोनों देशों के रिश्तों में बराबर खटास है। रिपोर्टों के मुताबिक, चीन ने बॉर्डर पर दर्जनों एयरपोर्टों को अपग्रेड करने के साथ बनाया है। कई हेलीपोर्ट भी बनाए हैं। बॉर्डर के पास चीन ने एरियल एसेट में भी बढ़ोतरी की है।
चीन की हर हरकत पर है भारत की नजर
जब इस पर भारतीय वायुसेना के चीफ से सवाल किया गया तो उन्होंने साफ-साफ जवाब दिया। वह शुक्रवार को इंडिया इकनॉमिक कॉन्क्लेव 2023 में पहुंचे थे। उन्होंने बताया कि गलवान के बाद सीन बिल्कुल बदल गया है। सर्विलांस को कई गुना बढ़ाया गया है। वायुसेना हर परिस्थिति के लिए हमेशा तैयार है। सेना की प्राथमिकता अभी यह जानने को लेकर है कि बॉर्डर के उस पर चीन क्या कर रहा है। इसके लिए खास तरह के बंदोबस्त किए गए हैं। चीन जो कुछ भी कर रहा है, उसकी पूरी जानकारी है।
वीआर चौधरी ने बताया कि गलवान के बाद चीन पर नजर रखना जरूरी था। उस पर नजर रखने के लिए हर तरह के रडार लगाए गए हैं। 24 घंटे किसी भी स्थिति के लिए तैयारी है। भारत पर अपनी क्षमताओं को लगातार बढ़ा रहा है।